**SUSITARIMAS DĖL SUBRANGOVŲ PASITELKIMO**

**PRIE 2024-10-30 D. SUTARTIES NR. S‑1148**

2025-11-05

Vilnius

**AB „Via Lietuva“,** atstovaujama šį dokumentą pasirašančio bendrovės darbuotojo (toliau – **Užsakovas**),

ir

**UAB „Fegda“,** atstovaujama šį dokumentą pasirašančio įgalioto bendrovės darbuotojo (toliau - Rangovas)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**atsižvelgdamos į tai, kad:**

1. 2024-10-30 Šalys sudarė pirkimo sutartį Nr. S-1148 (toliau – Sutartis), projekte „Magistralinio kelio A14 Vilnius–Utena ruožo nuo 28,40 iki 39,207 km rekonstravimas“;
2. Sutarties pagrindu Rangovas UAB „Fegda“ įsipareigojo atlikti darbus (toliau – Darbai), o Užsakovas – tinkamai ir laiku atsiskaityti;
3. Sutarties vykdymo metu, vadovaudamasis Sutarties 137 punktu, Rangovas kreipėsi į Užsakovą informuodamas dėl Sutartyje numatytoms darbų dalims pasitelkiamų Subrangovų, kurių kvalifikacija Rangovas nesirėmė, o Užsakovas 2024-12-16 raštu Nr. 2-18150 (**Priedas Nr. 1**),  
   2025-01-31 raštu Nr. 2-25-1528 (**Priedas Nr. 2**), 2025-04-09 raštu Nr. 2-25-4952 (**Priedas Nr. 3**),  
   2025-06-04 raštu Nr. 2-25-7560 (**Priedas Nr. 4**) pritarė jų pasitelkimui.
4. Sutarties 136 punkte nėra numatyta, kad Sutarčiai vykdyti pasitelkiami subrangovai GPS tinklo sutankinimo punkto (toliau – GPP) Nr. 73S-7208 kelio Pk 328+00 iškėlimo darbams tačiau Sutarties vykdymo metu iškilo subrangovų, kurių kvalifikacija Rangovas nesiremia, pasitelkimo būtinumas;
5. 2025-10-30 raštu Nr. DKS-2025-827 (**Priedas Nr. 5**) Rangovas motyvuotai kreipėsi į Užsakovą dėl subrangovų UAB „LiMap“ pasitelkimo;
6. Užsakovas įvertino Priede Nr. 5 nurodytas subrangovų pasitelkimo būtinybę pagrindžiančias aplinkybes ir subrangovų pasitelkimui neprieštarauja;
7. Toks Sutarties pakeitimas nelaikomas esminiu;

**vadovaudamosi** Lietuvos Respublikos viešųjų pirkimų įstatymo 89 straipsnio 1 dalies 5 punktu, sudarė šį papildomą susitarimą prie Sutarties dėl subrangovų pasitelkimo (toliau – **Susitarimas**), kuriuo susitarė:

1. Sutarties 136 punktą pakeisti, nurodant jame pasitelkiamus subrangovus bei išdėstant minėtą punktą nauja redakcija: Sutarčiai vykdyti pasitelkiami šie subrangovai: UAB „Tilsta“; UAB “Berbrusai” (melioracijos darbų dalis); MB „Mažas gabaritas“ (paruošiamųjų darbų dalis (medžių, kelmų ir krūmų pašalinimas); UAB „Maniga” (elektrotechnikos (apšvietimo), kelio apstatymo ir saugaus eismo organizavimo bei aplinkosauginių priemonių įrengimo darbų atlikimo); UAB “Vaidva” (paruošiamųjų darbų atlikimo (betono plokščių dangos ardymas)); UAB „Fima“ (KOS priemonių ir vidutinio greičio matuoklio atstatymas); UAB „INSTITA“ (vandens pralaidų įrengimo darbų atlikimo), SANIMET Sp. z o.o. (vandens pralaidų įrengimo darbų atlikimo); UAB „Dr Verslas“ ir MB „Rangos projektai“ (dalis paruošiamųjų ir vandens pralaidų įrengimo darbų atlikimo); UAB „LiMAP“ (GPS tinklo sutankinimo punkto Nr. 73S-7208 kelio Pk 328+00 iškėlimo darbai). Rangovas įsipareigoja iki Darbų pagal Sutartį pradžios pranešti Užsakovo atstovui subrangovų kontaktinius duomenis ir subrangovų atstovus ir subrangovų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.
2. Kitos Sutarties nuostatos nekeičiamos.
3. Žodžiai ir sąvokos šiame Susitarime turi tas pačias reikšmes kaip ir Sutartyje bei Lietuvos Respublikos viešųjų pirkimų įstatyme.
4. Šis Susitarimas ir jo priedai yra neatskiriama Sutarties dalis.
5. Šalių tarpusavio santykiai, atsiradę šio Susitarimo pagrindu, tačiau jame nesureguliuoti, sprendžiami pagal Sutarties nuostatas.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Šis Susitarimas laikomas sudarytu bei įsigalioja nuo to momento, kai jį kvalifikuotu elektroniniu parašu pasirašo paskutinioji iš Šalių ir galioja tiek pat, kiek Sutartis.
8. Susitarimo priedai:
   1. Priedas Nr. 1 Užsakovo 2024-12-16 raštas Nr. 2-18150;
   2. Priedas Nr. 2 Užsakovo 2025-01-31 raštas Nr. 2-25-1528;
   3. Priedas Nr. 3 Užsakovo 2025-04-09 raštas Nr. 2-25-4952;
   4. Priedas Nr. 4 Užsakovo 2025-06-04 raštas Nr. 2-25-7560;
   5. Priedas Nr. 5 Rangovo kreipimasis dėl Sutarties 136 punkto pakeitimo.

|  |  |
| --- | --- |
| **UŽSAKOVAS**  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | **RANGOVAS**  **UAB „Fegda“**  Geologų g. 12, LT-02190 Vilnius,  Įmonės kodas 110801759  PVM kodas LT108017515  El. paštas info@fegda.lt  A.s. Nr. LT27 2150 0510 0001 1527  OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |